Lasteaia- ja koolifotod on Ameerikas tulus äri. See on juba traditsioon, et lapsevanemad ostavad vähemalt kaks korda aastas oma võsukestest professionaalsed portreed. Eks nii nagu kõikides teisteski koolides, tehti ka meil Tallinna 7. keskkoolis stagnaajal ainult klassipilte. Porteede vastu tekkis huvi siis, kui juba iseseisvalt linna peal jalutamas hakkasime käima. Sellest ajast on mul ka iga-aastane pisike must-valge Viru Torni stuudios tehtud portree, mida siis sõbrannadega vahetasime, tindiga maalitud imalad  riimikesed suurest sõprusest pildi tagaküljel. Kuidas kõigil korraga keemilised lokid tekkisid, ajab siiani naerma. Või sametpusad.